Trampolino Fratelli Nogara

Trampolino Fratelli Nogara (norsk: Hoppbakken Brødrene Nogara) er et skihoppanlegg i Tarvisio i Italia. Det består av fire hoppbakker med størrelse K90 (HS100), K31, K21 og K8. Den største bakken ble sist ombygd i 2002 foran vinter-universiaden i 2003, da normalbakkerennet gikk i Tarvisio og storbakkerennet i Bischofshofen i Østerrike. Junior-VM 2007 ble holdt i Tarvisio, men snømangel gjorde da at mesterskapet måtte utsettes, og hopprennene ble flyttet til normalbakken i Planica i Slovenia. Tarvisio var også verskap for junior-EM 1972. I 1985 ble det arrangert et verdenscuprenn i kombinert i Tarvisio.

De minste bakkene har plastdekke til bruk i sommerhalvåret; den største bakken mangler dette.

Anerkjent bakkerekord i K90-bakken er 97 meter, satt av Kim Hyun-ki (Sør-Korea) under universiaden 18. januar 2003.

Viktige renn (spesielt hopp)

Referanser

Kilder
Skisprungschanzen-Archiv: Tarvisio (besøkt 26. mai 2012)
Adam Kwieciński: Resultater (besøkt 21. juni 2015)

Hoppbakker i Italia
Byggverk i Friuli-Venezia Giulia